《五仙观》
宋代·陈觉民

古木脩篁绝世间，越王台殿作仙坛。白羊常在玉虚远，玄鹤不来金井寒。

作者简介：宋兴化军仙游人，字达野。神宗熙宁九年进士。哲宗元祐间知建阳县，累迁宗正丞。历知漳、建、福州，皆有治状。以忤安惇劾罢。起知泉州，反对榷六郡酒酤之议，擢本路提刑。官至中奉大夫，以右文殿修撰知广州卒。